Offentliggørelse af en meddelelse om godkendelse af en standardændring af varespecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2022/C 341/06)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM STANDARDÆNDRING AF ENHEDSDOKUMENTET

»Priorat/Priorato«

PDO-ES-A1560-AM03

Meddelelsesdato: 10.6.2022

BESKRIVELSE AF OG BEGRUNDELSE FOR DEN VEDTAGNE ÆNDRING

1. Tilføjelse af nye mindre geografiske enheder

BESKRIVELSE:

Der er tilføjet en række nye mindre geografiske enheder (lokaliteter og vinmarker).

Denne ændring ændrer varespecifikationens afsnit 4.2 ved at tilføje litra b) og c). Den berører dog ikke enhedsdokumentet.

Det er en standardændring, da den ikke svarer til nogen af de typer, der er anført i artikel 14, stk. 1, i Kommissionens delegerede forordning (EU) 2019/33 af 17. oktober 2018.

BEGRUNDELSE:

Ud over de mindre geografiske enheder, der i øjeblikket er anerkendt i varespecifikationen, har udvalget for den beskyttede oprindelsesbetegnelse »Priorat« arbejdet med at identificere de stednavne i området med den beskyttede oprindelsesbetegnelse, der er opført i matrikelregistret og/eller officielle kort, med henblik på at bevare og fremme lokale stednavne.

I denne forbindelse har kontrolorganet anvendt aktuelle og historiske kort og matrikeldokumenter til at udarbejde og godkende en liste over lokaliteter i området med den beskyttede oprindelsesbetegnelse »Priorat« med henblik på at sikre, at lokaliteterne er »veldefinerede« ved hjælp af kort og henvisninger til de tilsvarende matrikelpolygoner og parceller i overensstemmelse med artikel 55 i forordning (EU) 2019/33.

Vi har også bemærket, at visse vinmarker i endnu mindre målestok også får tildelt deres egne specifikke navne, hvilket gør det muligt at identificere dem. For at vindyrkningsarealer, der er kendt med et bestemt stednavn eller traditionelt navn, officielt kan identificeres ved dette navn, skal udvalget have indført dem i registret over vinavlere. I henhold til artikel 20, stk. 2, i bekendtgørelsen om den beskyttede oprindelsesbetegnelse »Priorat« (den catalanske regeringsbekendtgørelse ARP 188/2006 af 18. april 2006) skal registret bl.a. indeholde: »[...] navnet på vindyrkningsarealet, det sted og den kommune, hvor vindyrkningsparcellen er beliggende, produktionsområdet, oplysninger om polygonen og parceller fra det catalonske register over vindyrkningsarealer [Registro Vitivinícola de Cataluña], den eller de dyrkede druesorter og de oplysninger, der er nødvendige for en nøjagtig klassificering og lokalisering af det pågældende vindyrkningsareal«.

De navne, der betegner steder i et område (en del af en kommune), har både en teknisk og en kulturel funktion: teknisk, fordi de identificerer steder geografisk, og kulturelt, fordi de giver oplysninger om kultur, sprog eller skikke for dem, der har navngivet dem. I denne forbindelse udgør stednavne en kollektiv arv, der bør beskyttes som en del af et områdes sproglige og kulturelle arv.

Værdien af stednavne som en del af en nations immaterielle kulturarv er bl.a. blevet anerkendt ved FN's niende konference om standardisering af geografiske betegnelser (resolution IX/4, New York, august 2007). Denne værdi nævnes også i præamblen til den catalanske regerings dekret nr. 59/2001 af 23. januar 2001 om oprettelse af stednavneudvalget [Comisión de Toponimia] og om ændring af dekret nr. 78/1991 om anvendelse af stednavne.

I forbindelse med vindyrkning og navnlig i det område, der er omfattet af den beskyttede oprindelsesbetegnelse »Priorat«, viser den mangeårige økonomiske og kulturelle betydning, som vindyrkningsarealerne har haft for lokalbefolkningen og sproglige og etniske grupper, klart deres værdi som en immateriel kulturarv. Muligheden for at mærke en vin med navnet på et bestemt sted eller en vinmark som en »mindre geografisk enhed« gør det muligt at give en præcis geografisk angivelse af det sted, hvor druerne er blevet dyrket. Desuden bidrager det til at bevare og fremme de navne, som tidligere generationer af vinavlere i området med den beskyttede oprindelsesbetegnelse »Priorat« har givet til de forskellige steder (dele af kommuner), der udgør det afgrænsede geografiske område.

Formålet hermed er at give de vinproducenter, der har tilladelse til at bære den beskyttede oprindelsesbetegnelse, mulighed for at give en præcis geografisk angivelse af det sted, hvor de druer, der anvendes til fremstilling af en bestemt vin, er blevet dyrket, således at forbrugerne får så mange oplysninger som muligt. Det bidrager til at holde liv i og fremme de navne, hvormed områdets beliggenhed og vindyrkningsarealer er kendt i overensstemmelse med lokale skikke.

2. Nye maksimale produktionsudbytter

BESKRIVELSE:

De maksimale udbytter for drueproduktion er blevet reduceret for vin, der skal mærkes med en af følgende angivelser, som er knyttet til de forskellige anerkendte geografiske enheder: »vila« (landsby), »paraje« (beliggenhed), »viña clasificada« (klassificeret vindyrkningsareal) og »gran viña clasificada« (stort klassificeret vindyrkningsareal).

Denne ændring vedrører afsnit 8.3, underafsnit B, i varespecifikationen og afsnit 5.2 i enhedsdokumentet.

Det er en standardændring, da den ikke svarer til nogen af de typer, der er anført i artikel 14, stk. 1, i Kommissionens delegerede forordning (EU) 2019/33 af 17. oktober 2018.

BEGRUNDELSE:

Formålet er at forbedre kvaliteten og informere forbrugerne mere præcist om, hvor druerne dyrkes.

3. Krav til anvendelse af nye mærkningsbetegnelser i forbindelse med mindre geografiske enheder

BESKRIVELSE:

Betingelserne for at anvende udtrykket »vino de vila de« (landsbyvin fra) er blevet ændret, samtidig med at betingelserne for at anvende de nye betegnelser »paraje«, »viña clasificada« og »gran viña clasificada«, alle sammen med navnet på et mindre geografisk område, er blevet fastlagt.

Denne ændring vedrører afsnit 8.3, underafsnit B, i varespecifikationen og afsnit 9 i enhedsdokumentet.

Det er en standardændring, da den ikke svarer til nogen af de typer, der er anført i artikel 14, stk. 1, i Kommissionens delegerede forordning (EU) 2019/33 af 17. oktober 2018.

BEGRUNDELSE:

Forslaget går ud på, at 100 % af druerne skal stamme fra den pågældende mindre geografiske enhed, hvis ovennævnte valgfrie betegnelser anvendes sammen med mindre geografiske enheder. Det foreslås også, at der indføres begrænsninger med hensyn til dyrknings- og vinfremstillingsmetoder, således at der kun henvises til mindre geografiske enheder, når de typiske kendetegn for vine med den beskyttede oprindelsesbetegnelse »Priorat« er fuldt ud til stede, og størstedelen af druerne stammer fra veletablerede vinstokke med lavt udbytte af sorterne Garnacha Negra, Garnacha Peluda, Garnacha Blanca eller Cariñena, som er dem, der oftest anvendes til fremstilling af vine med den beskyttede oprindelsesbetegnelse »Priorat«.

ENHEDSDOKUMENT

1. Produktets betegnelse

Priorat

Priorato

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

3. Hedvin

16. Vin af overmodne druer

4. Beskrivelse af vinen/vinene

1. VIN — hvidvin og rosévin samt vinos de finca-hvidvin og -rosévin (særlig catalonsk kategori af vin af høj kvalitet fra et enkelt vinbrug)

KORTFATTET TEKSTBESKRIVELSE

Ren, klar og lys. Den rette aromatiske intensitet og kvalitet.

Hvidvine: kraftige, frugtagtige, blomsteragtige eller mælkeagtige aromaer. Afbalanceret, blød og frisk.

Hvidvine lagret på træfade: aromaer af frugt og/eller krydderier. Afbalanceret og velstruktureret i munden.

Rosévine: frugt- og/eller blomsteraromaer. Frugtagtig i munden med en behagelig lang eftersmag, som giver disse vine et godt første indtryk, der udvikler sig i munden.

Desuden skal vinos de finca have et rent og klart udseende, den rette aromatiske intensitet og en god struktur i munden.

* Flygtigt syreindhold: vine under 1 år: 16,5 meq/l; vine under 1 år: 18 meq/l.

* Maksimalt indhold af svovldioxid: 200 mg/l, hvis sukkerindholdet er under 5 g/l, og 250 mg/l, hvis sukkerindholdet er over eller lig med 5 g/l.

* Hvis der ikke er angivet grænser, finder de gældende retsregler anvendelse.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 13 Minimalt totalt syreindhold 3,5 gram pr. liter udtrykt i vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

2. Vin — rødvine og vinos de finca-rødvin

KORTFATTET TEKSTBESKRIVELSE

Ren, klar og lys. Frugtagtige og/eller blomsteragtige og/eller mineralagtige aromaer. Et afbalanceret første indtryk og udvikling i munden med struktur og friskhed.

Vine lagret på træfade: rent og klart udseende. Balance mellem de primære, sekundære og tertiære aromaer. Et intenst og behageligt første indtryk og udvikling i munden med en tilfredsstillende tanninstruktur.

Desuden skal vinos de finca have et rent og klart udseende, den rette aromatiske intensitet og en god struktur i munden.

* Flygtigt syreindhold: vine under 1 år: 16,5 meq/l; vine under 1 år: 20 meq/l.

* Maksimalt indhold af svovldioxid: 150 mg/l, hvis sukkerindholdet er under 5 g/l, og 200 mg/l, hvis sukkerindholdet er over eller lig med 5 g/l.

* Hvis der ikke er angivet grænser, finder de gældende retsregler anvendelse.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 13,5 Minimalt totalt syreindhold 3,5 gram pr. liter udtrykt i vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

3. HEDVIN (rancio-vin, sød hedvin, hvid og rød mistela-vin, naturligt sød vin)

KORTFATTET TEKSTBESKRIVELSE

Rancio-vin: rent og klart udseende med en rød farve, der strækker sig fra rubinrød til brun med terrakottatoner. Tertiære aromaer, der er specifikke for lagringen. Et tydeligt indhold af flygtig syre og potentielle aromaer af tørret frugt. Afbalanceret syrlighed og cremet i munden.

Sød rancio-vin: som ovenstående med hensyn til udseende og aroma. Med hensyn til smag, har den en udtalt blødhed og mærkbar sødme.

Sød hedvin: rent og klart udseende. Aromaer af frugt og/eller blomster og/eller krydderier og/eller tørrede frugter. God blødhed i munden og mærkbar sødme.

Hvid mistela-vin: ren og klar, strågul farve med mulige antydninger af guld. Aromaer af friske druer, som er blomsteragtige, frugtagtige og/eller krydrede. God blødhed, afbalanceret syreindhold og mærkbar sødme.

Rød mistela-vin: som ovenfor, men rød i farven med mulige antydninger af violet.

Naturligt sød vin: rent og klart udseende. Aromaer af frugt og/eller blomster og/eller krydderier og/eller tørrede frugter. Mulige tertiære aromaer. God blødhed i munden og mærkbar sødme.

* Flygtigt syreindhold: hvidvine og rosévine: maks. 18 meq/l, rødvine: maks. 20 meq/l, rancio -vine: maks. 40 meq/l.

* Maksimalt indhold af svovldioxid: 150 mg/l, hvis sukkerindholdet er under 5 g/l, og 200 mg/l, hvis sukkerindholdet er over eller lig med 5 g/l.

* Hvis der ikke er angivet grænser, finder de gældende retsregler anvendelse.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 15 Minimalt totalt syreindhold 3,5 gram pr. liter udtrykt i vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

4. VIN AF OVERMODNE DRUER

KORTFATTET TEKSTBESKRIVELSE

Vin af overmodne druer fremstilles uden kunstigt at øge det naturlige alkoholindhold, som udelukkende stammer fra gæring. De skal have et naturligt alkoholindhold på over 15 % vol. og et virkeligt minimumsalkoholindhold på 13,5 % vol.

Inden for denne vinkategori anses vimblanc for at være vin, der er fremstillet af mosten fra Garnacha- og Tinta-druer, som gæres i tanke, helst af eg og hver med et rumindhold på højst 100 l.

Rent og klart udseende. Unge vimblanc-vine bør have en purpurrød farve, som kan variere i intensitet, mens lagrede vimblanc-vine kan være rubinrøde. Aromaer af tørrede frugter. Mulige tertiære aromaer. God blødhed i munden og mærkbar sødme.

* Flygtigt syreindhold: vine under 1 år: maks. 16,5 meq/l, hvidvine og rosévine, der er over ét år gamle: maks. 18 meq/l, rødvine under 1 år: maks. 20 meq/l.

* Maksimalt indhold af svovldioxid: hvidvine og rosévine: 200 mg/l, rødvine: 150 mg/l.

* Hvis der ikke er angivet grænser, finder de gældende retsregler anvendelse.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 13,5 Minimalt totalt syreindhold 3,5 gram pr. liter udtrykt i vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

5. Vinfremstillingsmetoder

5.1. Særlige ønologiske fremgangsmåder

1. Dyrkningsmetode

— Der skal anvendes traditionelle dyrkningsmetoder for at opnå druer med de bedste kvaliteter. Alle dyrkningsmetoder skal respektere miljøet og vinstokkenes fysiologiske balance. Der skal anvendes agronomisk ekspertise for at opnå druer, der opfylder de optimale betingelser for vinfremstilling.

— Vinstokken skal beskæres ved hjælp af den traditionelle gobelet-metode eller en hvilken som helst anden metode, der sikrer vin af bedste kvalitet og aromatisk værdi.

— Den minimale og maksimale beplantningstæthed er henholdsvis 2 500 og 9 000 vinstokke pr. hektar. For vindyrkningsarealer, der er nybeplantet fra den 1. januar 2013, er den minimale og maksimale beplantningstæthed henholdsvis 3 000 og 9 000 vinstokke pr. hektar.

— Kunstvanding skal godkendes på forhånd og må kun benyttes, hvis det er nødvendigt for vinstokkenes overlevelse eller for at sikre eller forbedre druernes kvalitet.

— Høsten bør helst foregå manuelt. Beskyttede vine må kun fremstilles af druer med et potentielt alkoholindhold på mindst 12,5 % vol. for røde sorter og 12 % vol. for hvide sorter.

2. Relevant restriktion vedrørende vinfremstillingen

— Traditionel praksis, som anvender teknologi til optimering af vinens kvalitet, skal følges ved fremstillingen af most. Der skal anvendes et passende tryk til at udvinde most eller vin og adskille den fra skind/presserester for at sikre, at der højst udvindes 65 liter vin af hver 100 kg høstede druer.

— Vine med betegnelsen »vino de finca« skal fremstilles og lagres helt adskilt fra andre vine hos vinproducenten og skal til enhver tid kunne identificeres. Det maksimalt tilladte udbytte for druer, der skal anvendes til fremstilling af vino de finca, er 15 % lavere end den grænse, der er fastsat for den beskyttede oprindelsesbetegnelse. De teknikker, der anvendes i forbindelse med høst, transport og håndtering af druer, presning, gæringskontrol, de ønologiske fremgangsmåder, som anvendes under hele vinfremstillingsprocessen, og vinens lagring bør resultere i produkter af højeste kvalitet.

— Vin med tilladelse til at henvise til en mindre geografisk enhed på mærkningen skal fremstilles og lagres særskilt fra andre vine hos vinproducenten og skal til enhver tid kunne identificeres.

5.2. Maksimale udbytter

1. Røde sorter 6 000 kg druer pr. hektar

2. 39 hektoliter pr. hektar

3. Hvide sorter 8 000 kg druer pr. hektar

4. 52 hektoliter pr. hektar

5. Røde sorter beregnet til fremstilling af vino de finca 5 100 kg druer pr. hektar

6. 33,15 hektoliter pr. hektar

7. Hvide sorter beregnet til fremstilling af vino de finca 6 800 kg druer pr. hektar

8. 44,2 hektoliter pr. hektar

9. Røde sorter dyrket i parceller med høj beplantningstæthed (5 000 til 9 000 vinstokke pr. hektar). 0,5 kg for hver vinstok, der plantes som led i en produktion med mere end 5 000 vinstokke pr. hektar, er blevet lagt til det maksimale udbytte. 6 000 kg druer pr. hektar

10. 39 hektoliter pr. hektar

11. Hvide sorter dyrket i parceller med høj beplantningstæthed (5 000 til 9 000 vinstokke pr. hektar). 0,5 kg for hver vinstok, der plantes som led i en produktion med mere end 5 000 vinstokke pr. hektar, er blevet lagt til det maksimale udbytte. 8 000 kg druer pr. hektar

12. 52 hektoliter pr. hektar

13. Røde sorter til fremstilling af vin med betegnelsen »vila« 5 000 kg druer pr. hektar

14. 32,5 hektoliter pr. hektar

15. Hvide sorter til fremstilling af vin med betegnelsen »vila« 7 000 kg druer pr. hektar

16. 45,5 hektoliter pr. hektar

17. Røde sorter til fremstilling af vin med betegnelsen »paraje« eller betegnelsen »viña clasificada« 4 000 kg druer pr. hektar

18. 26 hektoliter pr. hektar

19. Hvide sorter til fremstilling af vin med betegnelsen »paraje« eller betegnelsen »viña clasificada« 6 000 kg druer pr. hektar

20. 39 hektoliter pr. hektar

21. Røde sorter til fremstilling af vin med betegnelsen »gran viña clasificada« 3 000 kg druer pr. hektar

22. 19,5 hektoliter pr. hektar

23. Hvide sorter til fremstilling af vin med betegnelsen »gran viña clasificada« 4 000 kg druer pr. hektar

24. 26 hektoliter pr. hektar

6. Afgrænset geografisk område

Bellmunt del Priorat, Gratallops, El Lloar, La Morera de Montsant og den tilhørende landsby Escaladei, Poboleda, Porrera, Torroja del Priorat, La Vilella Alta, La Vilella Baixa, den nordlige del af Falset kommune bestående af matrikelpolygon 1, 4, 5, 6, 7, 21 og 25 i deres helhed, parcel 38, 39, 40, 71, 92, den vestlige del af 93 (1,69 ha), 96, 97, 98, 99, 100, 101, den nordlige del af 102 (0,16 ha), 103, 104, 105, 106, 107, 108, 109, 110, 111, 112, 113, 114, 115, 116, 117, 118, 119, 120, 121, 122, 123, 124, 126, 128, 129, 130, 146, 147, 149 og 150 i polygon 2, parcel 1, 2, 3, 4, 5, 6, 7, 8, 9, 10, 12, 13, 14, 15, 17, 18, 19, 20, 21, 22, 23, 24, 25, 26, 27, 28, 29, 30, 31, 32, 33, 34, 35, 36, 37, 38, 39, 40, 41, 42, 43, 44, 45, 46, den nordlige del af 47 (17 ha), den nordlige del af 50 (2,6 ha), den nordlige del af 52 (3 ha), den nordlige del af 53 (14 ha), 54, 55, 56, 57, 58, 59 og 60 i polygon 3, parcel 1, 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 26, 27, den nordlige del af 28 (1,36 ha), den nordlige del af 29 (3,85 ha), 63, 69, 72, 73, 74 og 75 i polygon 19, parcel 18, 19, 20, 21, den nordlige del af 27 (1,36 ha), den nordlige del af 28 (2,04 ha), 31, 34, 35, 36, 37, 38, 39, 40, 41, 42, 43, 44, 45, 46, 47, 48, 49, 50, 51, 52, 53, 54, 55, 56, 57, 58, den nordlige del af 65 (0,85 ha), 67, 69, 70, 71, 75, 76, 77 og 78 i polygon 20, parcel 25, 26, 27, 28, 29, 30, 31, 32, 33, 34, 35, 36, 37, 38, 39 og 40 i polygon 22 og parcel 9, 11, 12, 13, 14, 15, 16, 17, 18, 20, 21, 22, 23, 24, 25, 26, 27, 28, 29, 30, 36, 38, 39, 40, 41, 42, 43, 44, 45, 46, 47 og 48 i polygon 24 og den østlige del af Molar kommune bestående af polygon 5, 6 og 7 i deres helhed, den østlige del af parcel 8 (0,45 ha) og parcel 9, 10, 11, 12, 18, 19, 20, 21, 22, 23, 24, 25, 26, 27, 28, 29, 30, 31, 32, 33, 37, 39, 40, 44, 49, 50, 51, 52, 53, 54, 55, 60, 62, 63, 65 og 68 i polygon 4, parcel 29, 30, 31, 38, 39, 40, 41, 42, 43, 44, 45, 46, 47, 48, 49, 50, 51, 52, 53, 54, 55, 56, 57, 58, 59, 60, 61, 62, 63, 64, 65, 66, 67, 68, 69, 71, 72, 73, 74, 75, 76, 77, 78, 79, 80, 81, 82, 84, 85, 86, 87, 88, 89, 90, 91, 92, 93, 94, 95, 96, 97, 98, 99, 100, 101, 102, 103, 105, 106, 107, 108, 109, 110, 111, 112, 113, 114, 115, 116, 117, 118, 119, 120, 121, 122, 123, 124, 125, 126, 127, 128, 129, 130, 131, 132, 133, 134, 135, 136, 137, 138, 139, 140, 141, 142, 143, 144, 145, 146, 147, 148, 149, 150, 151, 152, 153, 154, 155, 156, 157, 158, 159, 160, 161, 162, 163, 164, 165, 166, 167, 169, 170, 171, 172, 173, 174, 176, 194, 197, 198, 201, 203, 204, 205, 206, 207, 208, 209, 211 og 212 i polygon 8, parcel 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 33, 34, 38, 39, 40, 44 og 45 i polygon 9, og parcel 8, 13, 20, 21, 22, 23, 24, 25, 26, 27, 28, 35, 36, 37, 38, 39, 41, 42, 43, 44, 48, 49, 50, 51, 52, 53, 55, 56, 57, 58, 59, 60, 61, 62, 63, 64, 65 og 72 i polygon 10.

7. druesort(er)

GARNACHA TINTA

MAZUELA - CARIÑENA

MAZUELA - SAMSÓ

8. Tilknytning til det geografiske område

Jorden, som er meget bakket, består af materiale fra den palæozoiske æra, hovedsagelig skifer fra perioderne Devon og Karbon. Det er den ældste skifer i Catalonien, som har tilknytning til vindyrkning. Den lavtliggende jord, der har et ringe indhold af organisk materiale, dannes for det meste, når skiferen nedbrydes, og på catalansk kaldes den llicorell eller llicorella. Vinstokkenes rødder når ned mellem skiferskråningerne for at søge efter vand og næringsstoffer, hvilket giver vinene deres karakteristiske mineralnoter.

Med hensyn til klimaet giver områdets relative isolation fra havet samt den beskyttelse, som Sierra de Montsant giver mod de kolde vinde fra nord, en årlig gennemsnitstemperatur på mellem 14 og 12 grader (i den laveste del af området, der ligger ved foden af Sierra de Montsant). Især om sommeren er der dog en bemærkelsesværdig temperaturforskel mellem dag og nat, hvor minimumstemperaturen kan nå helt ned på 12 grader om natten, mens maksimumstemperaturen kan nå op på 40 ved middagstid. Den klippefyldte jords overflade kan nå op på en endnu højere temperatur. Disse temperatursvingninger er befordrende for en gradvis modningsproces og den ønskede udvikling af phenolforbindelserne i druerne.

Den lave årlige nedbørsmængde (mellem 400 og 500 liter pr. kvadratmeter) og de nordvestlige vinde, som fører til en hurtig fordampning af fugten ved overfladen, kombineret med jordens geologiske sammensætning og den særlige jordstruktur, er befordrende for den langsomme og fuldstændige modning af frugten på vinmarkerne, som gør det muligt at høste frugterne på det optimale modningstidspunkt. Omvendt hæmmer den hårde jord og det tørre klima generelt vinstokkenes vækst. Dette betyder imidlertid, at der er en lav forekomst af sygdom i planterne, hvilket sikrer, at druerne er af god kvalitet.

Disse naturlige faktorer og vindyrkningsarealernes egenskaber giver Priorat-vine deres smag, krop og struktur.

De betyder ligeledes, at vinene fra den første høst (hvid, rosé og rød) er klare og lyse, og at de har særlige frugtagtige aromaer, udtalte mineralnoter, er friske med hensyn til syrlighed og har en ensartet eftersmag.

Det høje sukkerindhold i visse Priorat-druer bestemmer hedvinenes særlige egenskaber. Historisk set har det høje sukkerindhold, som er typisk for Priorat-druer, tilskyndet til produktionen af et stort antal vine med restsødme og/eller et højt alkoholindhold. Den gradvise modning af sorter såsom Garnacha gør det muligt at fremstille vine med et højt alkoholindhold, som bevarer den underliggende sorts kompleksitet og friskhed.

Rancio-vine er vine uden restsukker og et højt indhold af mineraler, og de fremstilles ved iltning på egetræsfade eller i glasbeholdere. Under oxidationsprocessen får vinene nogle tertiære aromaer, herunder aromaer af tørrede frugter, samt deres karakteristiske farve, der går fra rubinrød til brun med terrakottatoner.

De søde hedvine fremstilles af druer med en høj koncentration af sukker. Når der er opnået et naturligt alkoholindhold på 8 % vol., tilsættes vinalkohol, indtil der er opnået et alkoholindhold på 15 % vol. Vinene er kendetegnet ved et rent udseende, aromaer af tørrede frugter, en god struktur i munden og en mærkbar sødme.

Mistela-vinene fremstilles af most, der er tilsat vinalkohol, indtil der opnås et alkoholindhold på 15 % vol. Dette sker over syv dage ved hjælp af omstikning, hvor det forhindres, at det naturlige sukker gærer. Vinene er kendetegnet ved deres blomsteragtige frugtaromaer med tydelige krydrede toner.

De naturligt søde vine fremstilles af most med et højt sukkerindhold, som gæres delvist op til en naturlig minimumsstyrke på 7 % vol., hvorefter vinalkohol tilsættes, indtil der opnås en styrke på mindst 15 % vol. Vinene er kendetegnet ved frugtagtige, krydrede aromaer med noter af tørrede frugter.

Vindyrkning på bakkerne og skråningerne i dette område er vanskeligt og bekosteligt og producerer lave udbytter. Det er dog også disse forhold, der gør det muligt at producere koncentrerede vine af den bedste kvalitet med et højt alkoholindhold — et indhold, der giver dem en umiskendelig klar og fin aroma. For vine, der er fremstillet af overmodne druer, bliver druerne enten tørret, eller den modne frugt efterlades på vinstokken i lang tid, hvilket bevirker, at vandindholdet fordamper. Disse teknikker giver anledning til druer med en meget høj koncentration af naturligt sukkerindhold, som er grundlaget for fremstillingen af sådanne vine. Vinene har et naturligt minimumsalkoholindhold på 15 % vol., som ikke øges kunstigt, og er kendetegnet ved deres tertiære aromaer af tørret frugt og en god struktur i munden.

9. Andre vigtige betingelser (aftapning, mærkning og andre krav)

Retlig ramme:

National lovgivning

Type yderligere betingelse:

Aftapning i det afgrænsede geografiske område

Beskrivelse af betingelsen:

Begrundelse:

— Bedre sporbarhed: Begrænsning af transporten af vine er med til at sikre, at de kan identificeres.

— For at undgå, at kvaliteten undergraves. Områdets aftapningsfaciliteter er skræddersyet til vinens kvalitet og kvantitet. Ved at reducere transporttiden undgås varme- og lysskader og forsinkelser.

— Det sted, hvor vinen aftappes, har til formål at identificere dens oprindelse. Hvis aftapningen finder sted inden for og uden for området, kan forbrugernes tillid blive undermineret, da de er af den overbevisning, at alle faser af produktionen af en vin, der er omfattet af en beskyttet oprindelsesbetegnelse, finder sted under tilsyn af indehaverne af den beskyttede oprindelsesbetegnelse.

Aftapning uden for området kan ikke sammenlignes med aftapning på et andet anlæg i området end det, hvor vinen blev produceret, fordi:

— der skal gives tilladelse til enhver forsendelse af vin i store partier inden for området

— aftapningen kun må foretages af godkendte vingårde, der opfylder visse tekniske krav

— disse vingårde kun må modtage druer, most eller vin, der er omfattet af den beskyttede oprindelsesbetegnelse, samt producere og aftappe vine, der er omfattet af den beskyttede oprindelsesbetegnelse

— det afgrænsede områdes beskedne størrelse sikrer, at transporttiden kan holdes på et minimum og

— vinen forbliver i sit mikroklima og ikke udsættes for ændringer i temperatur og højde, som kan få det til at lagres for tidligt.

Retlig ramme:

National lovgivning

Type yderligere betingelse:

Supplerende bestemmelser vedrørende mærkning

Beskrivelse af betingelsen:

Al emballage skal forsynes med et mærke for engangsbrug eller et nummereret mærke af vinproducenten selv.

Den traditionelle benævnelse og betegnelse »Denominación de Origen Calificada Priorat« (den beskyttede oprindelsesbetegnelse »Priorat«) skal have en fremtrædende plads i samme visuelle område som de obligatoriske oplysninger på etiketterne på vine, der er aftappet på flaske. Højden af de tegn, der anvendes til angivelse af »Priorat«, må ikke overstige 4 mm, og dem, der anvendes til »Denominación de Origen Calificada« (BOB), må ikke overstige 2 mm.

Desuden skal etiketterne være forsynet med aftapningsvirksomheden eller afsenderens kommune eller postnummer. Højden af de tegn, der anvendes til angivelse af kommunen, må ikke overstige 3 mm, medmindre denne betegnelse svarer til og indeholder navnet på en mindre geografisk enhed, der kan anvendes.

Betegnelsen »vino de finca« skal, hvis det er relevant, anføres på etiketten sammen med navnet for den beskyttede oprindelsesbetegnelse.

Betegnelserne »vino de vila de ...«, »paraje ...«, »viña clasificada ...« og »gran viña clasificada ...« efterfulgt af navnet på en mindre geografisk enhed må ikke anføres på etiketterne til produkter, der ikke opfylder følgende krav:

— at alle druerne er blevet dyrket i den pågældende mindre geografiske enhed

— at drueudbyttet pr. hektar ikke overstiger visse grænser

— at vinstokkene er over en vis alder

— at mindst 60 % af de druer, der anvendes til fremstilling af vinen (90 % for vine med betegnelsen »gran viña clasificada«), er af sorterne Mazuela, Garnacha Tinta, Garnacha Blanca eller Garnacha Peluda.

Link til produktspecifikationen

http://incavi.gencat.cat/.content/005-normativa/plecs-condicions-do-catalanes/Arxius-plecs/PC-Priorat-DOQ-nov-21-control-de-canvis.pdf

(1) EUT L 9 af 11.1.2019, s. 2.